Rikunarita-ORG/Wikinium huggingface dataset:
# ואלרי קרפין

ואלרי קרפין
Валерий Карпин|  |
|
לידה |
2 בפברואר 1969 (בן 57) נרבה שבאסטוניה |
|
שם מלא |
ואלרי גיאורגייביץ' קרפין |
|
מדינה |
ברית המועצות, אסטוניה, רוסיה, ספרד  |
|
גובה |
1.85 מטר |
|
השכלה | * Narva Kadastiku School
* Tallinn Polytechnic School
 |
|
עמדה |
קשר |
|
פרסים והוקרה |
תואר של כבוד בספורט של רוסיה (2012)  |
|
מועדונים מקצועיים כשחקן\* |
|

|  |  |  |
| --- | --- | --- |
| **שנים** | **מועדונים** | **הופעות (ש)** |

 |
|

|  |  |  |
| --- | --- | --- |
| 1986–1988 1988 1989 1990–1994 1994–1996 1996–1997 1997–2002 2002–2005 **סה"כ** | ספורט טאלין צסק"א מוסקבה פאקל וורונז' ספרטק מוסקבה ריאל סוסיאדד ולנסיה סלטה ויגו ריאל סוסיאדד | 25 (1) 3 (0) 25 (7) 116 (29) 72 (16) 36 (6) 168 (26) 107 (20) **552 (105)** |

 |
|
נבחרת לאומית כשחקן |
|

|  |  |  |
| --- | --- | --- |
| 1992 1992–2003 | חבר המדינות העצמאיות רוסיה | 1 (0) 72 (17) |

 |
|
קבוצות כמאמן |
|

|  |  |
| --- | --- |
| 2009–2011 2012–2014 2014–2015 2015–2016 2017–2021 2021– 2022–2025 2025 | ספרטק מוסקבה ספרטק מוסקבה מיורקה טורפדו ארמאוויר רוסטוב רוסיה רוסטוב דינמו מוסקבה |

 |
|
\* הנתונים מתייחסים למשחקי הליגה בלבד |

**ואלרי גיאורגייביץ' קרפין** (ברוסית: **Валерий Георгиевич Карпин**; נולד ב-2 בפברואר 1969, בנרבה שבאסטוניה) הוא כדורגלן עבר רוסי וכיום מאמן נבחרת רוסיה בכדורגל (מאז 2021).

## ביוגרפיה

אבותיו ממשפחה רוסית בשם "קארפ" שהתגוררו בעיירה ליסאקו צפונית לאגם פייפסי. יש לו אזרחות אסטונית, רוסית וספרדית. הוא נשוי בשלישית ויש לו ארבע בנות.

### קריירה

קרפין החל לשחק כדורגל בבית הספר לספורט בעיר מגוריו נרבה. לאחר ששיחק במספר קבוצות בחבר המדינות וזכה בשלוש אליפויות רוסיה ובגביע הרוסי במדי ספרטק מוסקבה, עבר לליגה הספרדית ושיחק בריאל סוסיאדד, ולנסיה, סלטה ויגו במדיה זכה בגביע האינטרטוטו.

קרפין שיחק במדי נבחרת רוסיה במונדיאל 1994, יורו 1996 ומונדיאל 2002 ורשם במדיה 17 שערים ב-72 הופעות.

### אימון

באפריל 2009 מונה למאמנה של ספרטק מוסקבה, לאחר פיטוריו של מיכאל לאודרופ. קרפין אימן בקבוצה עד מרץ 2014.

באוגוסט 2014 חתם לשנתיים כמאמן מיורקה. ב-10 בפברואר 2015 פוטר מתפקידו.

לקראת עונת 2015/2016 התמנה לתפקיד מאמן טורפדו ארמאוויר, העולה החדשה לליגת המשנה, אך בסיום העונה ירד עמה בחזרה לליגה השלישית ועזב את הקבוצה בהסכמה הדדית.

ב-19 בדצמבר 2017, 10 מחזורים לסיום העונה, התמנה לתפקיד מאמן קבוצת הכדורגל רוסטוב.

ביולי 2021 מונה למאמן נבחרת רוסיה בכדורגל במקומו של סטניסלב צ'רצ'סוב. במרץ 2022 חזר לאמן את רוסטוב במקביל לזמן קצר. ביוני 2025 מונה לאמן את דינמו מוסקבה.

### תארים

ספרטק מוסקבה
* אליפות רוסיה: 1992, 1993, 1994
* הגביע הרוסי: 1992

סלטה ויגו
* גביע האינטרטוטו: 2000

## קישורים חיצוניים

 מדיה וקבצים בנושא **ואלרי קרפין** בוויקישיתוף

* ואלרי קרפין, ברשת החברתית אינסטגרם
* ואלרי קרפין, ברשת החברתית VK
* ואלרי קרפין, באתר Transfermarkt
* ואלרי קרפין, באתר Soccerway
* ואלרי קרפין, באתר BDFutbol
* ואלרי קרפין, באתר WorldFootball.net
* ואלרי קרפין, באתר National Football Teams
* ואלרי קרפין, באתר FootballDatabase.eu
* פרופיל המאמן, באתר Transfermarkt
* מיכאל יוכין‏, רוסטוב לו: ואלרי קרפין מוכיח את עצמו כמאמן כנגד כל הסיכויים, באתר וואלה, 24 בספטמבר 2020

## הערות שוליים

 ערך זה הוא קצרמר בנושא כדורגלנים רוסים. אתם מוזמנים לתרום לוויקיפדיה ו**להרחיב אותו**.
# נושה דרנדה

נושה דרנדה
Nuša Derenda|  |
|
לידה |
30 במרץ 1969 (בת 57) ברז'יצה, סלובניה  |
|
מדינה |
סלובניה  |
|
מוקד פעילות |
סלובניה  |
|
תקופת פעילות |
מ-1980  |
|
סוגה |
מוזיקת פופ  |
|
שפה מועדפת |
סלובנית  |
|
כלי נגינה |
אקורדיון  |
|
ילדים | Matevž Derenda  |
|
פרסים והוקרה |
ויקטור  |
| **פרופיל ב-IMDb** |
| www.nusaderenda.com |
|   |

**נושה דרנדה** (בסלובנית: **Nuša Derenda**; נולדה ב-30 במרץ 1969) היא זמרת סלובנית.

## ביוגרפיה

דרנדה נולדה בברז'יצה, מגיל צעיר למדה בבית ספר למוזיקה וניגנה באקורדיון.

בתחילת הקריירה שלה היא הייתה חברה בשתי להקות, ואף הופיעה עמן ברחבי יוגוסלביה, גרמניה ושווייץ.

בשנת 2001 זכתה ב-EMA, קדם האירוויזיון הסלובני, זאת לאחר שהשתתפה בתחרות שנתיים קודם לכן, אך לא הצליחה לזכות.

באירוויזיון 2001 שרה את השיר "Energy" עמו הגיעה למקום ה-7. בשנה לאחר מכן נבחרה להגיש את תוצאות הניקוד של סלובניה באירוויזיון 2002.

ב-2002 גם הייתה שופטת בבחירת נציג אסטוניה באירוויזיון.

היא ביצעה קונצרט במועדון מעריצי אירוויזיון בקלן.

היא הופיעה בפסטיבל הבמה המוזהבת, שם זכתה בפרס מיוחד מטעם משרד התרבות הרומני.

בשנת 1995 נישאה לבן זוגה.

## קישורים חיצוניים

 מדיה וקבצים בנושא **נושה דרנדה** בוויקישיתוף

* אתר האינטרנט הרשמי של נושה דרנדה

* נושה דרנדה, ברשת החברתית פייסבוק
* נושה דרנדה, סרטונים בערוץ היוטיוב
* נושה דרנדה, במסד הנתונים הקולנועיים IMDb (באנגלית)
* נושה דרנדה, באתר אפל מיוזיק (באנגלית)
* נושה דרנדה, באתר ספוטיפיי
* נושה דרנדה, באתר Last.fm (באנגלית)
* נושה דרנדה, באתר AllMusic (באנגלית)
* נושה דרנדה, באתר MusicBrainz (באנגלית)
* נושה דרנדה, באתר SIGIC
* נושה דרנדה, באתר דיזר
* נושה דרנדה, באתר Discogs (באנגלית)
* נושה דרנדה, באתר Genius

## הערות שוליים

 ערך זה הוא קצרמר בנושא מוזיקאים ובנושא סלובניה. אתם מוזמנים לתרום לוויקיפדיה ו**להרחיב אותו**.
# קפיצת בסיס

קפיצת בסיס (ממבנה)
סרטון וידאו בו סטף דייוויס מבצעת קפיצת בסיס.
קפיצת בסיס (מאנטנה)
**קפיצת בסיס** הוא ספורט אתגרי העוסק בקפיצה ממקום מקובע, ושימוש במצנח כדי לנחות אחרי נפילה חופשית, קצרה ברוב המקרים.

מקור המונח בעברית הוא בשמו בראשי התיבות באנגלית: **B**uilding - בניין, **A**ntenna - אנטנה, **S**pan - גשר, **E**arth - אדמה (הצוק) היוצרים את המילה BASE שמשמעותה המילולית היא "בסיס".

אלו הם ארבעת העצמים המרכזיים שמהם קופצים קפיצת בסיס. לאחר שקופצים מכולם, ושורדים לספר, מבקשים מספר בסיס, שהוא בעצם מספר סדורי של הקופצים מאז ומעולם. הקופצים הראשונים (בעלי מספרי בסיס 1 ו-2) היו פיל סמית' ופיל מייפילד, אשר קפצו מגורד שחקים ביוסטון שבטקסס ב-18 בינואר 1981.

בהשוואה לצניחה חופשית, קפיצת בסיס מסוכנת יותר. בצניחה חופשית קיים מצנח ומצנח רזרבי. לאחר נפילה חופשית עדיין ניתן לפתוח אותם בגובה מסוים, שבטוח לפתוח בו מצנח. בקפיצת בסיס לקופץ יש מצנח אחד ייעודי לקפיצות מסוג זה, אשר אמור להיפתח במהירות. כיוון שהגובה ממנו קופצים נמוך למדי, לעיתים כ-100 מטר, אין מספיק זמן לפתוח מצנח רזרבי.

רוב הקפיצות ממקומות מפורסמים נעשות באישון לילה מכיוון שהספורט אינו חוקי ברוב המקומות. כמו כן בעלי המקום אינם רוצים לקחת אחריות על אדם שקופץ ועלול להפגע במקום שבבעלותם.

בין היעדים שמהם קפצו קפיצת בסיס נמנים: מגדלי פטרונס, מגדל אייפל, מערת הסנוניות במקסיקו, מלון מרינה ביי סנדס ואף מגדלי עזריאלי והארובה בתחנת הכוח אורות רבין.

נכון ל-1 במאי 2026, מספר ההרוגים מקפיצת בסיס עמד על 573 מאפריל 1981.

## ראו גם

* צניחה מקשת השער בסנט לואיס
* טיסה בחליפת כנפיים

## קישורים חיצוניים

 מדיה וקבצים בנושא **קפיצת בסיס** בוויקישיתוף
* אתר איגוד צנחני הספר
* רשימת ההרוגים מקפיצת בסיס
* קפיצת בסיס - היבטים משפטיים (עוסק במשפט אמריקאי)
* סרטוני קפיצות בסיס מכל מיני אתרים בעולם

## הערות שוליים